Diari Oficial de la Generalitat Valenciana


Sumari del DOGV 2014, del 30-04-1993 (1993/827798)

ORDRE de 26 de març, de 1993, de la Conselleria de Medi Ambient, per la qual convoca subvencions destinades a moviments i associacions medi ambientals.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/26/(3)/dof/vci/html**

### Dades del document

Número de DOGV
:   2014

Data del DOGV
:   30-04-1993

Secció del DOGV
:   DISPOSICIONS GENERALS

Número del document
:   1993/827798


Data del document
:   26-03-1993

Organisme emissor
:   Conselleria de Medi Ambient

Tipus de document
:   Ordre

Ordre de 26 de març de 1993, de la Conselleria de Medi Ambient, per la qual convoca subvencions destinades a moviments i associacions mediambientals.  
La protecció del medi ambient és una tasca que excedeix l'acció aïllada del poders públics. L'activitat de la Generalitat en aquest àmbit requereix, per obtenir-ne resultats tangibles pel que fa a la conservació i millora, la col·laboració de la societat a través de les distintes associacions que articulen la participació dels ciutadans en la defensa de la natura i dels valors ambientals de la Comunitat Valenciana. Aquestes entitats realitzen una tasca, insubstituïble per l'activitat pública, a fi de sensibilitzar els valencians sobre el medi ambient i sobre l'aprofitament racional i ordenat que cal fer-ne.  
En aquest mateix sentit, cal recordar que la Constitució imposa com un deure dels poders públics, promoure la participació de tots els ciutadans en la vida política, econòmica, cultural i social. El dit manament és recollit i ampliat pel nostre Estatut d'Autonomia, en determinar que la Comunitat Valenciana té per objecte reforçar la democràcia i garantir la participació de tots els ciutadans en la realització dels fins que té.  
Per això, d'acord amb les atribucions que em confereix l'article 35 de la Llei del Govern valencià i amb l'article 47.3 del text refós de la Llei de la Hisenda Pública Valenciana, aprovat pel Decret Legislatiu. de 26 de juny de 1991,  
ORDENE  
Article primer  
Convocar la concessió d'ajudes per a moviments i associacions, la finalitat de les quals siga la defensa de la natura.  
Article segon  
Les mencionades ajudes seran sufragades a càrrec de la línia 2561000/93 del programa 442.20 del Pressupost de la Generalitat Valenciana per a 1993, per un import global màxim de cinc milions de pessetes. L'ajuda màxima serà de 500.000 pessetes per sol·licitant.  
Article tercer  
Podran sol·licitar subvencions les associacions constituïdes legalment que tinguen per objecte la realització d'activitats en defensa de la natura.  
Les subvencions seran destinades al finançament de programes que hagen estat desplegats o vagen a ser-ho durant 1993 i estiguen directament adreçats a:  
1. La conservació, protecció o restauració d'espais o elements, del medi natural.  
2. La sensibilització de la societat sobre el medi ambient i l?ús ordenat que en cal.  
Article quart  
Les sol·licituds, adreçades a la Conselleria de Medi Ambient, podran ser presentades al Registre General de la Conselleria de Medi Ambient, sítia al carrer de l'Arquitecte Alfaro, 39, de València (46342); als serveis territorials de la Conselleria de Medi Ambient d'Alacant, Castelló i València, i als centres de l?Oficina d'Informació, Iniciativa i Reclamacions de la Generalitat Valenciana, o per qualsevol dels mitjans establerts a l'article 38 de la Llei de Règim Jurídic de les Administracions Públiques i del Procediment Administratiu Comú.  
Les sol·licituds contindran una memòria en què detallaran el projecte del programa d'activitats proposat, el pressupost total estimat de despeses i ingressos del programa i aquells documents que s'estimen oportuns.  
Les peticions hauran d'anar acompanyades, a més, de la següent documentació:  
1. Documents que acrediten la constitució legal de l'associació.  
2. Autorització de l?entitat sol·licitant a la persona que hi actua com a representant.  
3. Fotocòpia validada del CIF del sol·licitant.  
4. Els beneficiaris han d'acreditar, prèviament al cobrament, que estan al dia en les obligacions fiscals i de la Seguretat Social que tenen.  
El termini de presentació de sol·licituds i de la documentació prevista en aquest apartat serà de vint dies hàbils, comptadors a partir de la publicació d'aquesta ordre en el Diari Oficial de la Generalitat Valenciana.  
Si transcorrien tres mesos des de l?endemà de la finalització del termini de presentació de sol·licituds, sense que n'hi haja una resolució expressa, aquestes s'entendran desestimades per silenci administratiu.  
Article cinquè  
La selecció de sol·licituds serà realitzada per una comissió presidida pel Secretari General de la Conselleria de Medi Ambient i composta per sis vocals, tres d'ells designats per cada una de les direccions generals de la Conselleria i dos designats pel secretari general; cal que tots ells siguen tècnics amb categoria de caps de servei i, també en formarà part el secretari general administratiu de la Conselleria, que hi actuarà, a més, com a secretari de la comissió.  
La dita comissió elevarà la corresponent proposta de concessió d'ajudes al Conseller de Medi Ambient, la resolució definitiva del qual serà publicada en el Diari Oficial de la Generalitat Valenciana, en la qual s'especificaran les ajudes concedides i l?import.  
Seran aplicats els següents criteris de selecció:  
- L'àmbit territorial de l'acció que es desplegarà a més de la durada i el nombre de participants.  
- La participació en el projecte de personal tècnicament qualificat (titulats universitaris o persones de reconegut prestigi en l?àmbit de protecció de la natura).  
- L'obertura de l'activitat a persones alienes a l?entitat sol·licitant.  
La viabilitat tècnica i econòmica de l'activitat que es pretén realitzar.  
- El grau d'adequació entre la despesa prevista i els objectius perseguits pel projecte.  
Article sisè  
El pagament de les ajudes serà efectuat mitjançant la presentació de l'oportuna memòria, on es descriguen les activitats desplegades i els documents que n'acrediten l'efectiva realització, i la repercussió social d'aquestes. Tot això, acompanyat de la justificació documental de les despeses ocasionades per la realització de les activitats. El termini de presentació de la justificació acabarà el dia 15 de setembre de 1993, i perdran els seus drets els beneficiaris que no presenten la documentació corresponent en la dita data.  
DISPOSICIONS FINALS  
Primera  
S'autoritza el Secretari General perquè dicte, dins l?àmbit de les seues competències, les resolucions que calga per a l'aplicació i el desenvolupament d'aquesta ordre.  
Segona  
Aquesta ordre entrarà en vigor l?endemà de publicar-la en el Diari Oficial de la Generalitat Valenciana.  
València, 26 de març de 1993  
El Conseller de Medi Ambient,  
ANTONI ESCARRE I ESTEVE


Còpia Permalink ELI